
PIEŠINIŲ KONKURSO „GERAS DRAUGAS - DOVANA“ 
NUOSTATAI

I. BENDRIEJI NUOSTATAI

1. Piešinių konkurso „Geras draugas - dovana“ (toliau – Konkursas) nuostatai reglamentuoja Konkurso tikslus, dalyvius, organizavimo ir vertinimo tvarką, reikalavimus teikiamiems darbams, apdovanojimo tvarką. 
2. Konkursą organizuoja Šilalės švietimo pagalbos tarnyba ir Šilalės rajono socialinių pedagogų metodinis būrelis.
3. Informacija apie Konkursą skelbiama Šilalės švietimo pagalbos tarnybos interneto tinklalapyje http://www.silsviet.lt/  ir Šilalės rajono ugdymo įstaigų interneto tinklalapiuose.


II. KONKURSO TIKSLAI IR UŽDAVINIAI

4. Konkurso tikslas - skatinti mokinius meninės raiškos priemonėmis išreikšti draugiškumą, pagarbą, padėką ar atsiprašymą bendraamžiams, mokytojams ar kitiems mokyklos darbuotojams. 
5.  Konkurso uždaviniai: 
5.1. ugdyti dalyvių jautrumą, pakantumą ir toleranciją kaip socialinį įgūdį, panaudojant konkurso dalyvių kūrybiškumą, įvairių dailės technikų panaudojimą;
5.2. skatinti vaiko teisę reikšti individualias idėjas per meninės raiškos priemones;
5.3 ugdyti kūrybinius mokinių gebėjimus, skatinančius jų individualumo, vertingumo, aktyvumo ir originalumo stiprinimą.

III. KONKURSO DALYVIAI

6. Skiriamos Konkurso grupės:
           1 grupė: ikimokyklinio ir priešmokyklinio ugdymo vaikai;
           2 grupė: 1 – 4 klasių mokiniai;
3 grupė: 5 – 8 klasių mokiniai;
4 grupė: 9 – 10 klasių mokiniai.

IV. KONKURSINIAI DARBAI IR JŲ PATEIKIMO SĄLYGOS

7. Kūrybinių darbų tematika „Geras draugas - dovana“. 
8. Piešinys turi būti originalus, atitinkantis temos aktualumą, asmeninis  darbas.
9. Piešinys vienpusis, išmatavimai negali viršyti A4 formato lapo dydžio.
10. Darbai atliekami tradicinėmis dailės  (akvarelė, guašas, akrilas, flomasteriai, spalvoti pieštukai),  grafikos technikomis (tušas, lino raižinys ir kt.). Atliekant darbus nenaudoti birių (pastelės, anglies), konstrukcinių (maistinių, gamtinių) medžiagų, kompiuterinės technikos, fotografijų.
11. Darbų skaičius ribojamas: ugdymo įstaigos pateikia iki 25 darbų.
12. Prie piešinio turi būti prisegta dalyvio  anketa (nuostatų 1 priedas).  

V. KONKURSO ORGANIZAVIMAS

 13. Konkursas organizuojamas dviem etapais: 
13.1. pirmąjį etapą organizuoja ikimokyklinio ugdymo, progimnazijos, gimnazijos socialinis pedagogas; 
13.2. antrąjį etapą organizuoja Šilalės švietimo pagalbos tarnyba. 
14. Vaikai/mokiniai piešinius konkursui kuria savarankiškai ar vadovaujami mokytojų.
[bookmark: _GoBack]15. Piešiniai iki 2026 m. kovo 13 d. pristatomi ugdymo įstaigų socialiniam pedagogui.
16. Piešinių paroda ugdymo įstaigose vyks 2026 m. kovo 16 - 20 d.
 17. Atrinkti labiausiai atspindintys tolerancijos, pagarbos kitiems, draugiškumo, individualaus vertingumo idėjas piešiniai pristatomi Šilalės švietimo pagalbos tarnybai iki 2026 m. kovo 24 d. 
18. Piešinių paroda Šilalės švietimo pagalbos tarnyboje vyks 2026 m. kovo 25 – balandžio 10 dienomis.  
VI. BAIGIAMOSIOS NUOSTATOS
19. Pateikdami darbus Konkursui dalyviai suteikia organizatoriams teisę  atsiųstus darbus neatlygintinai naudoti savo nuožiūra informaciniais ar edukaciniais tikslais.
20. Darbai autoriams negrąžinami.
21. Visi Konkurso dalyviai bus apdovanoti padėkos raštais. 
22. Papildomą informaciją teikia Šilalės švietimo pagalbos tarnybos socialinė pedagogė Elena Bartkienė el. paštu: info@silsviet.lt arba tel. +370 64654094.
_____________________________________

